cyanic-selkie/wikianc huggingface dataset:
கரோலஸ் லின்னேயஸ்
இருசொல் பெயரிடும் முறையின் படிநிலைகள்
உயிரின வகைப்பாட்டியலின் மிகப்பெரிய படிநிலை உலகம் ஆகும். இதன் கீழ் பல்வகைப்பட்ட துணை அலகுகள் பல்வேறு படிநிலைகளாக வகைப்படுத்தப்பட்டுள்ளன. வகைப்பாட்டியலின் பல்வேறு படிநிலைகள் உலகம், தொகுதி, வகுப்பு, துறை, குடும்பம், பேரினம், சிற்றினம் என்பதாகும். இந்த பூமியின் மேற்பரப்பில் வாழும் அனைத்துவித உயிரினங்களும் லின்னேயஸ் வகைப்பாட்டியலின் படிநிலைகளின்படி இறங்கு வரிசை அடிப்படையில் வகைப்படுத்தப்படுகின்றன. பொதுவான பண்புகளின் அடிப்படையில் உயிரினங்கள் பல்வேறு சிறு அலகுகளாக வகைப்படுத்தப்பட்டுள்ளன. ஒவ்வொரு அலகிலும் உள்ள உயிரினங்கள் அவற்றிற்கு முந்தைய அலகு உயிரிங்களிளிருந்து உருவாகியிருக்கக் கூடும். இவ் வகைப்பாட்டியலின் கீழ்நிலை அலகு சிற்றினம் ஆகும்.
மேற்கோள்கள்
பகுப்பு:1707 பிறப்புகள் பகுப்பு:1778 இறப்புகள் பகுப்பு:சுவீடன் மருத்துவர்கள் பகுப்பு:சுவீடன் எழுத்தாளர்கள் பகுப்பு:சுவீடன் உயிரியலாளர்கள் பகுப்பு:சுவீடன் தாவரவியலாளர்கள் பகுப்பு:சுவீடன் அறிவியலாளர்கள் பகுப்பு:தாவர வகைப்பாட்டியல்
வில்லியம் ஜேம்ஸ் டியூரண்ட்
வில்லியம் ஜேம்ஸ் டியுரண்ட் (William James Durant, நவம்பர் 5 1885 - நவம்பர் 7, 1981) என்பவர் அமெரிக்க எழுத்தாளர், வரலாற்றாசிரியர், மெய்யியல் பேராசிரியர் எனப் பன்முகம் கொண்டவர் ஆவார்.
பிறப்பும் வாழ்க்கையும்
அமெரிக்காவில் மசாசூசட் மாநிலத்தில் வடக்கு ஆடம்சு என்னும் ஊரில் பிரெஞ்சு கனடிய பெற்றோர்களுக்கு மகனாகப் பிறந்தார். நியூயார்க்கில் ஒரு பள்ளியில் ஆசிரியராகப் பணி செய்தபோது, மாணவியான ஏரியல் என்னும் பெண்ணைத் திருமணம் செய்து கொண்டார்.
படிப்பும் படைப்புகளும்
கொலம்பியா பல்கலைக் கழகத்தில் தத்துவவியலில் ஆய்வுப் பட்டம் பெறுவதற்குப் பயிலும்போதே வில்லியம் டியுரன்ட் "தத்துவமும் குமுகச் சிக்கல்களும்" என்னும் தம் முதல் நூலை எழுதினார். தத்துவத்தை எளிமையாக்கி அனைவரும் புரிந்து கொள்ளும் வண்ணம் எழுதினார். அந்நூலின் பெயர் "தத்துவத்தின் கதை" என்பது ஆகும். "தத்துவத்தின் கதை" பல மொழிகளில் மொழியாக்கம் செய்யப்பட்டு 40 இலக்கம் படிகள் 30 ஆண்டுகளில் விற்பனை ஆயின.
1935 முதல் 1975 வரை "நாகரிகத்தின் கதை" என்னும் நூலை 11 தொகுதிகளாக வெளியிட்டு உலகப் புகழ் பெற்றார். வில்லி டியுரண்டும் அவர் மனைவி ஏரியலும் கூட்டாக எழுதி இந்நூலை வெளியிட்டார்கள். ஒரே ஒரு புதினம் அவரால் எழுதப்பட்டது.
வெளி இணைப்புகள்
பகுப்பு:1885 பிறப்புகள் பகுப்பு:1981 இறப்புகள் பகுப்பு:அமெரிக்க வரலாற்றாளர்கள் பகுப்பு:அமெரிக்க மெய்யியலாளர்கள் பகுப்பு:அமெரிக்க எழுத்தாளர்கள் பகுப்பு:புலிட்சர் பரிசு பெற்றவர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:கொலம்பியா பல்கலைக்கழக முன்னாள் மாணவர்கள்
யுரானிடே
யுரானிடே (Uraniidae) என்பது நான்கு துணைக் குடும்பங்களைக் கொண்டஅந்துப்பூச்சி குடும்பம் ஆகும். இந்த குடும்பத்தில் 90 பேரினங்கள் சுமார் 700 சிற்றினங்கள் உள்ளன. இவை அமெரிக்கா, ஆப்பிரிக்கா மற்றும் இந்தோ-ஆஸ்திரேலியாவின் வெப்பமண்டல பகுதி முழுவதும் காணப்படுகின்றன. சில வெப்பமண்டல சிற்றினங்கள் பிரகாசமான, பட்டாம்பூச்சி போன்ற வண்ணங்களுடன் அறியப்படுகின்றன. மேலும் இவை சூரிய அஸ்தமன அந்துப்பூச்சிகள் என்று அழைக்கப்படுகின்றன (கிரிசிரிடியா ரைபியசு). இத்தகைய அந்துப்பூச்சிகள் நச்சுத்தன்மை வாய்ந்தவை. இதனுடைய பிரகாசமான வண்ணம் வேட்டையாடும் உயிரிகளுக்கு எச்சரிக்கை விடுப்பதாக உள்ளது.
யுரேனிடே குடும்பத்தில் பகலாடி மற்றும் இரவாடுதல் சிற்றினங்கள் உள்ளன. பகல் நேரத்தில் பறக்கும் இனங்கள் பொதுவாக இரவு நேர அந்துப்பூச்சிகளை விட மிகவும் குறிப்பிடத்தக்க வண்ணம் மற்றும் செயல்பாட்டுடன் காணப்படும். பகலில் காணப்படும் சிற்றினங்கள் மாறுபட்ட செதில்கள் மற்றும் பல வால்களைக் கொண்டுள்ளன. இவை பெரும்பாலும் பட்டாம்பூச்சிகள் என்று தவறாகக் கருதப்படுவதற்கு வழிவகுக்கின்றது. இதற்கு நேர் மாறாக, இரவு நேரச் சிற்றினங்கள் பொதுவாகச் சிறிய, வெளிர் நிற வண்ணத்தில் உள்ளன. யுரேனிடே அந்துப்பூச்சிகள் ஜியோமெட்ர் அந்துப்பூச்சிகளைப் போன்றன. ஆனால் வேறுபட்ட இறக்கை நரம்புகள் இவற்றை வேறுபடுத்துகின்றன.
யாகூ! மின்னஞ்சல்
'''யாஹூ! மெயில்''' யாஹூ! இனால் 1997 ஆம் ஆண்டு ஆரம்பிக்கப்பட்ட இணையமூடான மின்னஞ்சல் சேவையாகும். யாஹூ! மெயிலில் 260 மில்லியன் பதிவுசெய்த பயனர் கணக்குகள் உண்டு .இன்று உலகின் மிகப் பெரும் மின்னஞ்சல் வழங்குபவராவார். யாஹூ! மெயிலின் இன் பிரதான போட்டியாளராக ஜிமெயில், ஹொட்மெயில், ஏஐஎம் மெயில் ஆகியவை விளங்குகின்றன.
26 ஆகஸ்ட் 2007 இன்படி ஏஜாக்ஸ் இடைமுகத்திலான யாஹூ! முழுமையடைந்துள்ளதாகக் கருதப்படுகின்றது இவ்வசதியானது இச்சேவையானது எல்லாப் பயனர்களுக்குமே வழங்கப்பட்டு வருகின்றது. இதன் தற்போதைய இடைமுகம் ஜூலை 2004 இல் இருந்து ஆரம்பிக்கப்பட்டதாகும். இதன் இடைமுகமானது இன்டநெட் எக்ஸ்புளோளர் 7, பயர்பாக்ஸ் மற்றும் கமினோ (எல்லா ஜிக்கோ இலான் உலாவிகள்) உலாவிகளுடன் ஒத்திசைவு. யாஹூ!வின் திட்டப்படி எல்லாச் சேவைகளையுமே இறுதியில் பயர் பாக்சு உலாவிக்கு ஒத்திசைவாகச் செய்வதாகும். ). இதன் இடைமுகத்தை ஒபேரா மற்றும் கான்குவர் உலாவிகளூடாகவும் அணுகமுடியும் எனினும் அவற்றில் இடைமுகத்தில் சிறுசிறு பிரச்சினைகள் காணப்படுகின்றன.
வரலாறு
யாஹூ! மெயிலின் வரலாறு ஜேஜே ஹேலி உடன் ஆரம்பமாகின்றது. இவர் யாஹூ! இன் ஒவ்வொரு உள்வாங்கலிலும் சம்பந்தப்பட்டுள்ளார். "உங்களுக்காக உழைப்பவர்களே உங்களின் வணிகத்தை" சரியாக அறிவார்கள் என இவர் கூறினார். இவரைப் பொறுத்தவரையில் எப்பொழுதுமே மூன்று பிரதான கேள்விகளே இவரிடம் இருக்கும் அவையானது "விருத்தி செய்வதா, வாங்குவதா அல்லது குத்தகைக்கு எடுப்பதா?" இதற்கான விடையானது அதன் போட்டியாளர்களைப் பொறுத்தும் நிறுவனத்தின் நிலையைப் பொறுத்தும் அமையும்.
கட்டணம் செலுத்திய பிளஸ் பதிப்பு
குறிப்பு: இலவச சேவையிலும் POP3 முறையில் அனுமதிக்கின்றார்களெனினும் இச்சேவை எல்லாருக்குமா என்பது தெளிவான விளக்கம் இல்லை.
உள்ளிணைந்த உரையாடல் வசதி
யாஹூ!மெயில் தனது பிந்தைய பதிப்பு வாடிக்கையாளர்களுக்கு உள்ளிணைந்த உரையாடல் வசதியை வழங்கியுள்ளது. இதனால் யாஹூ! மெசன்ஜர் இல்லாமலே யாஹூ!மெசஞ்சர் மற்றும் வின்டோசு லைவ் மெசஞ்சர் பயனர்கள் உரையாடக் கூடியதாக இருக்கும். எனினும் இச்சேவையைப் பயன்படுத்துவதற்கு அடோபி பிளாஷ் மென்பொருள் உலாவியில் இருக்கவேண்டும். இது ஜிமெயில் சேவைக்குப் போட்டியாக அறிவிக்கப்பட்டுள்ளதெனினும் ஜிமெயிலின் உள்ளிணைந்த உரையாடலுக்கு அடோபி பிளாஷ் மென்பொருள் அவசியம் இல்லை.
வெளியிணைப்புக்கள்
பகுப்பு:யாகூ பகுப்பு:மின்னஞ்சல் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள்
மைக்கேல் (2023 திரைப்படம்)
மைக்கேல் (Michael ) என்பது 2023 ஆம் ஆண்டு வெளியான இந்திய நியோ-நோயர் அதிரடி திரைப்படமாகும், இதை ரஞ்சித் ஜெயக்கொடி என்பவர் எழுதி இயக்கியுள்ளார். கரன் சி என்டர்டெயின்மென்ட்ஸ் மற்றும் ஸ்ரீ வெங்கடேஸ்வரா சினிமாஸ் தயாரித்துள்ளது. இப்படத்தில் சந்தீப் கிஷன், விஜய் சேதுபதி, திவ்யன்ஷா கௌசிக், கௌதம் வாசுதேவ் மேனன், வருண் சந்தேஷ், வரலக்ஷ்மி சரத்குமார், அய்யப்பா பி.சர்மா ஆகியோர் நடித்துள்ளனர். தெலுங்கில் எடுக்கப்பட்ட இப்படம் தமிழில் ஓரளவு எடுக்கப்பட்டது.
மைக்கேல் 3 பிப்ரவரி 2023 அன்று இந்தி, மலையாளம் மற்றும் கன்னட மொழிகளில் மொழியாக்கம் செய்யப்பட்ட வெளியீடுகளுடன் தெலுங்கு மற்றும் தமிழில் வெளியிடப்பட்டது. .
மார்த்தாண்டம்பட்டி ஐயனார் கோயில்
மார்த்தாண்டம்பட்டி ஐயனார் கோயில் தமிழ்நாட்டில் தூத்துக்குடி மாவட்டம், மார்த்தாண்டம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
நெடுங்கொல்லை மகாமாரியம்மன் கோயில்
நெடுங்கொல்லை மகாமாரியம்மன் கோயில் தமிழ்நாட்டில் தஞ்சாவூர் மாவட்டம், நெடுங்கொல்லை என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நடு பழைய கற்காலம்
நடு பழையகற்காலம் (ஆங்கிலம்: Middle Paleolithic) என்பது பழையகற்காலத்தின்  இரண்டாம் உட்பிரிவு ஆகும். 300,000 இருந்து   30,000 வரையிலான ஆண்டுகளுக்கு முன் இருந்த காலமே நடு பழையகற்காலம் ஆகும். உலகின் வெவ்வேறு பகுதிகளிடையே இக்காலம் கவனிக்கத்தக்க மாற்றங்களுக்கு உட்படும். நடு பழையகற்காலத்தை தொடர்ந்து, 50,000 இருந்து 40,000 வரையிலான ஆண்டுகளுக்கு முன் இருந்தது மேல் பழையகற்காலம் (மூன்றாம் உட்பிரிவு) ஆகும்.
ஊட்டச்சத்து
நடு பழையகற்காலத்தில் சேகரிப்பும் வேட்டையாடுதலுமே உணவுத்தேவைகளை பூர்த்தி செய்த போதிலும், மக்கள் உணவுவழக்கில் கடல் உணவையும் சேர்த்துகொண்டனர். பதப்படுத்தி சேமிக்க, இறைச்சியை சுடவும் காயவைக்கவும் ஆரம்பித்தனர். எடுத்துகாட்டாக, 90,000 ஆண்டுகளுக்கு முன்பே, நடு பழையகற்கால வாசிகள் இன்றைய காங்கோ மக்களாட்சிக் குடியரசின் பகுதிகளை ஆக்கிரமித்து, 6 அடிநீள (1.8மீ) பூனைமீனை  சிறப்புமிக்க கூர்முனைகளைகொண்டு வேட்டையாடி உள்ளனர்;  மேலும் ஆப்ரிக்காவில், நியாண்டர்த்தல்களும் நடு பழையகற்கால மனிதர்களும் (Homo sapiens) உணவுக்காக மட்டிகளை பிடித்துள்ளனர். இதை நிருபிக்கும் வண்ணம் இத்தாலியில் உள்ள 110,000 பழமையான நியாண்டர்த்தல்களின் தளங்களிலிலும்; ஆப்ரிக்காவின் பின்னாக்கிள் பாயிண்ட்-ல் உள்ள  நடு பழையகற்கால மனிதர்களின் (Homo sapiens) தளங்களிலிலும், மட்டிகளை சமையலுக்கான சான்றுகள் உள்ளன.
தொழில்நுட்பம்
thumb|கிழ் பழையகற்காலத்திலிருந்த கைக்கோடாரியின் பிரதி ஓவியம் இது. இக்கருவி எரிமலைப் கரும்பளிங்குப்பாறையால் (Black Obsidian) ஆனது, மேலும் இருபக்கமும் வேலைபாடுகள் செய்யப்பட்டுள்ளன..
வெளிப்புற இணைப்புகள்
பகுப்பு:பழங்கற்காலம் பகுப்பு:கற்காலம் பகுப்பு:கால வரிசைப்படி வரலாறு
3-மெத்தில்பியூரான்
3-மெத்தில்பியூரான் (3-Methylfuran) என்பது C5H6O என்ற  மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஐசோபிரீன் ஐதராக்சில் தனி உறுப்புடன் ஈடுபடும் வாயுநிலை வினையில் 3-மெத்தில்பியூரான் உருவாகிறது. சுவாசிக்க நேரிட்டால் இச்சேர்மம் நச்சுத்தன்மையைக் கொடுக்கிறது
நாகேசுவர் ராவ்
நாகேசுவர் ராவ் (Nageshwar Rao) இந்திய நாட்டைச் சேர்ந்த ஒரு மேலாண்மை பேராசிரியர் ஆவார். அலகாபாத்து பல்கலைக்கழகம், பனாரசு இந்து பல்கலைக்கழகம், விக்ரம் பல்கலைக்கழகம் உள்ளிட்ட பல்கலைக் கழகங்களில் 26 ஆண்டுகளுக்கும் மேலாக பேராசிரியராகப் பணியாற்றியுள்ளார்.
உலகின் மிகப்பெரிய பல்கலைக்கழகமான இந்திரா காந்தி தேசிய திறந்தநிலைப் பல்கலைக்கழகத்தின் துணைவேந்தராகப் பணியாற்றுகிறார். மத்திய இந்தி இயக்குநரகத்தின் இயக்குநராகவும், இந்திய உயர்கல்வி நிறுவனதின் இயக்குநராகவும், உத்தராகண்டம் திறந்தநிலை பல்கலைக்கழகத்தின் துணைவேந்தராகவும், உத்தரபிரதேச இராசர்சி டாண்டன் திறந்தநிலை பல்கலைக்கழகத்தின் துணைவேந்தராகவும் மற்றும் பொதுநலவாய கற்றலின் கெளரவ உறுப்பினராகவும் என பல்வேறு பதவிகளில் பணிபுரிந்துள்ளார்.
பேராசிரியர் நாகேசுவர ராவ், திறந்த மற்றும் தொலைதூரக் கற்றலில் இருந்து கலப்புக் கற்றலுக்கு முன்னுதாரண மாற்றத்தைக் கொண்டு வருவதற்குப் பெரிதும் காரணமாக இருந்தார்.
மேற்கோள்கள்
பகுப்பு:இந்தியக் கல்வியாளர்கள்
பூந்தோட்ட காவல்காரன்
பூந்தோட்ட காவல்காரன் திரைப்படம் 1988 ஆம் ஆண்டு வெளிவந்த தமிழ்த் திரைப்படமாகும், இதனை அறிமுக இயக்குநர் செந்தில்நாதன் இயக்கியிருந்தார். விஜயகாந்த், ராதிகா, ஆனந்த், வாணி விசுவநாத் மற்றும் லிவிங்ஸ்டன் ஆகியோர் முதன்மை கதாபாத்திரத்தில் நடித்திருந்தனர். இளையராஜா இசையமைக்க 1988 ஆம் ஆண்டு சூன் 10ஆம் தேதி வெளியானது.
தயாரிப்பு
செந்தில்நாதன், எம்.ஜி.ராமசந்திரனை வைத்து நம் நாடு படத்தை இயக்கிய ஜம்புலிங்கத்தின் மகன் ஆவார். எஸ். ஏ. சந்திரசேகர் மற்றும் வி.அழகப்பன் ஆகியோரிடம் முன்னாள் உதவியாளராகப் பணியாற்றிய செந்தில்நாதன் இந்தப் படத்தில் இயக்குநராக அறிமுகமானார்.
பாடல்கள்
இளையராஜா இந்த படத்திற்கு இசையமைத்திருந்தார்.
வரவேற்பு
இந்தப் படம் மிகப்பெரிய வெற்றியடைந்தது மட்டுமின்றி செந்தில்நாதன் இயக்கிய படங்களில் தலைசிறந்த படமாக இப்படம் கருதப்படுகிறது. 1980 களில் வந்த அதிரடி சார்ந்த படங்களில் இதுவும் முக்கிய இடத்தைப் பிடித்தது. விஜயகாந்த் ஒரு சிறந்த நடிகராக இப்படம் அறியச் செய்தது.
வெளியிணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ராதிகா நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மலேசியா வாசுதேவன் நடித்த தமிழ்த் திரைப்படங்கள் பகுப்பு:பாண்டியன் நடித்த திரைப்படங்கள்
ஆயில்யம் திருநாள் இராமவர்மன்
thumb| இளவரசி ருக்மிணி பாய், ஆயில்யம் திருநாள் ராம வர்மனின் தாய் ஆயில்யம் திருநாள் இராமவர்மன் (Ayilyam Thirunal Rama Varma) (1832–1880) 1860 முதல் 1880 வரை இந்தியாவின் திருவிதாங்கூர் சுதேச அரசின் ஆட்சியாளராக இருந்தார். திருவிதாங்கூர் "இந்தியாவின் மாதிரி மாநிலம்" என்ற பெயரைப் பெற்றதன் மூலம் இவரது ஆட்சி மிகவும் வெற்றிகரமாக இருந்தது. ஆயில்யம் திருநாள் உத்திரம் திருநாள், சுவாதித் திருநாள் ராமவர்மனின் மருமகனும், புகழ்பெற்ற கௌரி லட்சுமி பாயியின் பேரனும் ஆவார்.
ஆரம்ப கால வாழ்க்கை
மகாராஜாக்கள் சுவாதி திருநாள், உத்திரம் திருநாள் ஆகியோரின் ஒரே சகோதரியான ராணி ருக்மிணி பாயிக்கு 1832 மார்ச் 14 ஆம் தேதி ஆயில்யம் திருநாள் பிறந்தார். திருவிதாங்கூரில் அரசக் குடும்ப பரம்பரை என்பது முதன்மையாக மருமக்கதாயம் முறையால் அதாவது பெண் வழியே தீர்மானிக்கப்பட்டது. 1846 ஆம் ஆண்டில் இவரது மூத்த சகோதரர் உத்திரம் திருநாளின் இயலாமையின் காரணமாக அடுத்தடுத்த வரிசையில் இருந்து விலக்கப்பட்டதும், ஆயில்யம் திருநாள் திருவிதாங்கூர் மாநிலத்தின் வெளிப்படையான இளையராஜ வாரிசானார். ருக்மிணி பாயிக்கு பிறந்த ஏழு குழந்தைகளில், ராணி லட்சுமி பாய் என்ற மகள் உட்பட நான்கு பேர் மட்டுமே தப்பிப்பிழைத்தனர். மேலும் மூத்த மகனும் மூன்றாவது மகனும் மன நோய் காரணமாக ஆட்சி செய்ய தகுதியற்றவர் என்று அறிவிக்கப்பட்டனர்.
ஆயில்யம் திருநாளின் ஆரம்பக் கல்வி தனிப்பட்ட முறையில் வழங்கப்பட்டது. பின்னர் த. மாதவ ராவ் 1848 இல் இவருக்கும் இவரது சகோதரருக்கும் ஆசிரியராக நியமிக்கப்பட்டார். 1857 ஆம் ஆண்டில் உத்திம் திருநாள் மாதவ ராவை திவானாக நியமித்தார். 1854 ஆம் ஆண்டில் ஆயில்யம் திருநாள் தனது மாமாவின் மகள் திருவட்டாறு அம்மாவீட்டைச் சேர்ந்த பனபிள்ளை மாதவி பிள்ளை லட்சுமி பிள்ளை கொச்சம்மாவை மணந்தார். இருப்பினும் இவரது துணைவியார் சில ஆண்டுகளுக்குப் பிறகு இறந்தார். 1860 ஆம் ஆண்டில் மகாராஜா உத்திரம் திருநாள் இறந்ததும், இவர் மகாராஜாவானார்.
தனிப்பட்ட வாழ்க்கை
இவரது முதல் மனைவியான திருவட்டாறு அம்மச்சியின் மரணத்திற்குப் பிறகு, மகாராஜா 1862 ஆம் ஆண்டில் மீண்டும் திருமணம் செய்து கொண்டார். மகாராஜாவுக்கு திருமணத்திலிருந்து குழந்தைகள் இல்லை. ஆனால் இவர் தனது இரண்டு மருமகன்களை தத்தெடுத்தார்.
இவரின் ஆட்சியின் முதல் தசாப்தம் மகிழ்ச்சியாகவும் அமைதியாகவும் இருந்தது, ஆனால் திவான் மாதவ ராவ் பதவி நீக்கம் செய்யப்பட்ட பின்னர் பல சிக்கல்கள் எழுந்தன. கேரள வர்மா வலிய கோயில் தம்புரானுடன் மகாராஜாவின் உறவு, கசப்பாக மாறியது. இவர் 1880 மே 30 அன்று இறந்தார். பிரிட்டிசு அரசாங்கத்தின் புனித ஜார்ஜ் கோட்டையின் அரசிதழ் மகாராஜாவின் ஆட்சி குறித்து கருத்தை வெளியிட்டது.
மேலும் காண்க
பகுப்பு:1880 இறப்புகள் பகுப்பு:1832 பிறப்புகள் பகுப்பு:கேரள நபர்கள் பகுப்பு:அரசர்கள்
தோடா எருமை
தோடா எருமை என்பது தமிழ்நாட்டின் நீலகிரி மாவட்டத்தில் வாழும் தோடர் பழங்குடி மக்களால் வளர்க்கப்படும் எருமை இனமாகும். இந்த எருமைகள் படுகர், கோத்தர் போன்ற பழங்குடிகளும் வளர்க்கின்றனர். என்றாலும் தோடர் இனமக்களின் வாழ்வில் மிக இன்றியமையாத விலங்காக இவை உள்ளன. இவர்கள் தங்கள் வீடுகளில் ஆண் எருமைகளை பெரும்பாலும் வளர்ப்பதில்லை. அவை ஊர்திரி உயிரினமாக காட்டில் அலையும். 1848 ஆம் ஆண்டில் 2,171 தோடா எருமைகளும், 1994 ஆம் ஆண்டு 3,531 என்றும் 2013 ஆம் ஆண்டு 3,003 எருமைகள் இருந்ததாக கணக்கெடுக்கப்பட்டுள்ளது.
விளக்கம்
இவை கனத்த உடலும், வேகமாக ஓடுவதற்குத் தேவையான‌ குளம்புகளுடன், மூர்க்கத்தனம் கொண்டவையாக எப்போதும் அலைந்து கொண்டிருக்கும் தன்மை கொண்டவை. இவை பெரும்பாலும் பழுப்பு அல்லது சாம்பல் நிறத்துடன் காணப்படும். இவற்றின் உடலில் அடர்த்தியான ரோமங்கள் இருப்பதால், இவை அதிக மழையும் அதிக வெப்பமும் கொண்ட பகுதிகளில் வாழும் திறன் கொண்டவையாக இருக்கின்றன. இவற்றின் கொம்புகள் பிறைநிலாபோல அரைவட்ட வடிவில் சுமார் 62 செ.மீ. நீளத்துக்கு அமைந்திருக்கும். பெண் எருமைகள் தங்களின் முதல் ஈனுதலுக்கு நான்கு ஆண்டுகளை எடுத்துக்கொள்கின்றன. அதன்பிறகு ஒவ்வொரு 14 மாதங்களுக்கு ஒருமுறை அவை கன்றுகளை ஈனுகின்றன.
பால்
இந்த எருமைகளின் ஆண்டு பால் உற்பத்தி 500 கிலோ. இவற்றின் பால் அதிக கொழுப்புச் சத்துக்காகப் பெயர் பெற்றவை. இந்தப் பாலில் 8 சதவீதக் கொழுப்புச் சத்து உண்டு.
மேற்கோள்கள்
பகுப்பு:இந்தியாவில் தோன்றிய எருமை இனங்கள் பகுப்பு:எருமைகள் பகுப்பு:நீலகிரி மாவட்டம் பகுப்பு:தமிழ்நாட்டில் கால்நடை வளர்ப்பு
அக்டோபர் 13
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
மிரமாக்ஸ்
வெளி இணைப்புகள்
பகுப்பு:1979 நிறுவனங்கள்  பகுப்பு:அமெரிக்க திரைப்பட விநியோகஸ்தர்கள் பகுப்பு:அமெரிக்கத் திரைப்படத் தயாரிப்பு நிறுவனங்கள் பகுப்பு:அமெரிக்க பொழுதுபோக்கு நிறுவனங்கள்
களனி கங்கை
களனி இலங்கையில் உள்ள ஆறாகும். இது சிவனொளிபாத மலையிலிருந்து ஊற்றெடுத்துப் பாய்கிறது. இது நீளத்தின் அடிப்படையில் இலங்கையின் நான்காவது பெரிய ஆறாகும். நீரோட்டத்தின் படி மூன்றாவது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 8658 மில்லியன் கனமீட்டர் மழை பெய்கிறது. இதில் சுமார் 64 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 2278 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் ஏழாவது பெரிய நீரேந்துப் பகுதியாகும்.
சந்திராவரம்
சந்திராவரம் (Chandrapuram) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
களனி கங்கை
ஆதாரங்கள்
பகுப்பு:இலங்கையின் ஆறுகள் பகுப்பு:கொழும்பு
சந்திராவரம்
அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 50 கிலோமீட்டர் தொலைவிலும், அரூரில் இருந்து 20 கிலோ மீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'01.6"N 78°33'47.3"E ஆகும்.
மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 338 குடும்பங்கள் உள்ளன. ஊரின் மொத்த மக்கள் தொகை 1,243 ஆகும். இதில் 656 ஆண்களும் 587 பெண்களும் அடங்குவர். கிராமத்தின் மொத்த எழுத்தறிவு விகிதம் 52.5% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஏ. சபாபதி முதலியார்
இராவ் பகதூர் '''ஏ. சபாபதி முதலியார்' (A. Sabhapathy Mudaliar'', 1838 – 29 அக்டோபர் 1903) தென்னிந்திய மாநிலமான கர்நாடாகாவின் பெல்லாரியைச் சேர்ந்த புரவலரும், அரசியல்வாதியும் ஆவார். பெல்லாரியில் உள்ள பெண்கள் மற்றும் குழந்தைகள் மருத்துவமனை அல்லது மாவட்ட மருத்துவமனைக்கு இவர் நிலத்தையும் கட்டிடத்தையும் நன்கொடையாக வழங்கியதைத் தொடர்ந்து இவரது பெயரிடப்பட்டது. பெல்லாரியில் உள்ள புரூஸ்பேட்டை பகுதியில் உள்ள ஒரு தெருவுக்கு இவரது பெயரிடப்பட்டது.
இவர் 19ஆம் நூற்றாண்டின் பிற்பகுதியிலும் 20ஆம் நூற்றாண்டின் முற்பகுதியிலும் 20 ஆண்டுகளுக்கும் மேலாக பெல்லாரி நகராட்சி மன்றத்தின் உறுப்பினராக இருந்தார். அதில் ஒன்பது ஆண்டுகளில் இவர் அதன் தலைவராக இருந்தார். 1902ஆம் ஆண்டு ஒரு முறை, பெல்லாரி நகராட்சி மன்றத்தின் தலைவராக சபையின் 17 உறுப்பினர்களில் 13 பேரின் வாக்குகளால் அவர் தேர்ந்தெடுக்கப்பட்ட போதிலும், இவர் தேர்ந்தெடுக்கப்பட்டதை எந்த விளக்கமும் இன்றி சென்னை மாகாண அரசாங்கத்தால் சட்டப்பூர்வமான இரத்து செய்யும் அதிகாரத்தில் இரத்து செய்யப்பட்டது. அந்த நேரத்தில் காம்போர்னின் நாடாளுமன்ற உறுப்பினர் வில்லியம் கெய்ன் ஐக்கிய இராச்சியத்தின் மக்களவையில் இந்த பிரச்சினையை எழுப்பினார்.
மேற்கோள்கள்
பகுப்பு:இந்தியப் புரவலர்கள் பகுப்பு:1838 பிறப்புகள் பகுப்பு:1903 இறப்புகள் பகுப்பு:கர்நாடக நபர்கள் பகுப்பு:பள்ளாரி மாவட்ட நபர்கள்
வைப்பார்
வலது|thumb|180x180px| ஷம்சுதீன் ஷாஹீத்தின் தர்கா, வைப்பார்
வைப்பார் (Vaippar) என்பது இந்தியாவின் தமிழ்நாட்டின் தூத்துக்குடி மாவட்டத்தில் உள்ள விளாத்திக்குளம் வட்டம், வேம்பார் குறுவட்டத்தில் உள்ள ஒரு வருவாய் கிராமம் ஆகும். மேலும் இது விளாத்திக்குளம் ஊராட்சி ஒன்றியத்தில் அமைந்த ஒரு கிராம ஊராட்சி ஆகும். எர்வாடியைச் சேர்ந்த பாதுஷா சுல்தான் சையத் இப்ராஹிம் ஷாஹீத்தின் அமைச்சர் சம்சுதீன் ஷாஹீத்தின் கல்லறை இங்கே காணப்படுகிறது.
மேற்கோள்கள்
பகுப்பு:தமிழ்நாட்டு தர்காக்கள் பகுப்பு:தூத்துக்குடி மாவட்டத்திலுள்ள கிராமங்கள்
கங்கை வழிபாடு
கங்கை வழிபாடு (Ganga puja) என்பது இந்தியாவின் வடகிழக்கு மாநிலமான திரிபுராவில் கொண்டாடப்படும் ஒரு மத விழாவாகும். பழங்குடியின திரிபுரி மக்கள் ஆற்றினைத் தெய்வத்தை வழிபடுகிறார்கள். மேலும் இவர்கள் தொற்றுநோய்களிலிருந்து காப்பாற்றப்படவும், கர்ப்பிணிப் பெண்களின் நல்வாழ்வுக்காகவும் பிரார்த்தனை செய்கிறார்கள். இந்த கொண்டாட்டத்தில் ஆற்றின் நடுவில் அல்லது நீரோடையில் மூங்கிலால் ஆன கோயில் ஒன்றைக் கட்டுவர். உள்ளூரில் கங்கை என்று அழைக்கப்படும் கங்கை ஆற்றினை இவர்கள் கடவுளாக வணங்குகின்றனர். இப்பகுதியில் வழிபடப்படும் பதினான்கு பிரதான தெய்வங்களில் கங்கையும் ஒன்றாகும். இந்த விழா மாநிலம் முழுவதும் பிரபலமாகக் கொண்டாடப்படுகிறது. சோம கங்கா பூசை இந்தியாவின் வடகிழக்கு மாநிலமான திரிபுராவின் ஒரு மத திருவிழா ஆகும். இந்து சந்திர சூரிய நாட்காட்டியின்படி இதன் தேதி நிர்ணயிக்கப்பட்டு மார்ச், ஏப்ரல் அல்லது மே மாதங்களில் மாநிலம் முழுவதும் திருவிழா பிரபலமாகக் கொண்டாடப்படுகிறது.
வாடிக்கை நிகழ்வுகள்
நெல் அறுவடையைக் குறிக்கும் நபண்ணா திருவிழாவிற்குப் பிறகு கங்கா பூசை கொண்டாடப்படுகிறது. இதன் கொண்டாட்ட நாள் மாறுபடும். ஆனால் மார்ச் அல்லது ஏப்ரல் மாதங்களில் கொண்டாடப்படுகிறது. இது திரிபுராவின் பதினான்கு முதன்மையான தெய்வங்களில் ஒன்றான கங்கை அல்லது கங்கையின் நதி தெய்வத்தை வழிபடுவதைக் குறிக்கின்றது. இந்த சந்தர்ப்பத்தில், பழங்குடி சமூகங்கள் ஓடை அல்லது ஆற்றின் கரையில் ஒன்றுகூடி, "மூன்று மூங்கில் துண்டுகளை அழகான பூ”வாக உருவாக்குகின்றனர். இதற்குப் பிறகு இவர்கள் ஓடையின் நடுவில் மூங்கிலால் ஆன தற்காலிக கோயில் ஒன்றைக் கட்டி, பயபக்தியுடன் கொண்டாட்டங்களை நடத்துகிறார்கள். ஆண் வாத்துக்கள், ஆடுகள் மற்றும் எருமைகள் இத்தெய்வங்களுக்காகப் பலியிடப்படுகின்றன. இது போன்ற பிரசாதங்கள் மூலம் கடவுள்களின் சக்தியைப் பயன்படுத்தி தொற்றுநோயைத் தடுக்கலாம் என்று நம்புகிறார்கள். திருவிழாவின் மற்றொரு நோக்கம் என்னவென்றால், கர்ப்பிணிப் பெண்களின் நல்வாழ்வை உறுதி செய்யத் தெய்வங்களிடம் பயபக்தியுடன் வேண்டுகின்றனர். திரிபுரா மாநிலம் முழுவதும் நடைபெறும் பாரம்பரிய நடனம் வழிபாட்டுத் திருவிழாவின் ஒரு பகுதியாகும்.
தொடர்புடைய நிகழ்வுகள்
திருவிழாவிற்கு பணம் செலுத்த, திரிபுரா மாநிலத்தின் பரம்பரை ஆட்சியாளரின் கீழ் உள்ள பாதிரியார்கள் மற்றும் அதிகாரத்தில் உள்ளவர்களால் பழங்குடியின மக்களிடம் நிதி பங்களிப்புகள் வழங்கப்பட்டன். 1943ஆம் ஆண்டில், இந்தக் கட்டணங்கள் ரூபாய் 2லிருந்து 4ஆக (இந்திய ரூபாய்) உயர்த்தப்பட்டன. இது பழங்குடியினர் இந்த உயர்வுக்கு எதிராக பரவலான எதிர்ப்புகளைத் தெரிவித்தனர். இவர்கள் ஆட்சேபனைகள் தணிக்கப்பட்டன.
ஆகத்து 1947-ல் பிரித்தானிய இந்தியாவாக இருந்த இந்தியா விடுதலை மற்றும் இந்தியப் பிரிப்பினைத் தொடர்ந்து, திரிபுரா மாநிலத்தின் செயல் ஆட்சியாளர், ரீஜண்ட் காஞ்சன் பிரவா தேவி, புதிய இந்திய ஒன்றியத்தில் சேரவில்லை. இது ஒரு ஒழுங்கமைக்கப்பட்டமுக்தி பரிஷத் என்று அழைக்கப்பட்ட இயக்கத்தைத் தொடங்கியது. இதன் நோக்கம் திரிபுராவின் மகாராஜாக்களின் ஆட்சியை முடிவுக்கு கொண்டு வந்து மக்களாட்சியினை நிறுவுவதாகும். 1948ஆம் ஆண்டில், இந்த இயக்கத்தின் தலைவரான தேசர்ரத் டெபர்மா, கங்கா பூசையின் சந்தர்ப்பத்தைப் பயன்படுத்தி முக்தி பரிஷத்துக்கு ஒவ்வொரு குடும்பத்திலிருந்தும் ரூபாய் 1 வசூலித்து நிதி திரட்டினார். இருப்பினும், இவரது இயக்கத்தின் செயல்பாடுகள் காலப்போக்கில் குறைக்கப்பட்டன, குறைந்தது. 1950-ல் இந்த இயக்கம் இறுதியாக பொதுவுடைமைக் கட்சியுடன் இணைந்தது. இதற்கிடையில், அக்டோபர் 1949-ல் திரிபுரா புதிய இந்தியாவுடன் இணைந்தது.
மேற்கோள்கள்
பகுப்பு:மே சிறப்பு நாட்கள் பகுப்பு:ஏப்ரல் சிறப்பு நாட்கள் பகுப்பு:மார்ச் சிறப்பு நாட்கள் பகுப்பு:இந்து சமய விழாக்கள்
பனிப்போர்
thumb|right|300px|[[1985இல் அமெரிக்கத் தலைவர் ரானல்ட் ரேகனுக்கும் சோவியத் தலைவர் மிகேல் கோர்பசோவுக்கும் இடையில் ஒரு சந்திப்பு. பனிப்போர் காலத்தில் அமெரிக்காவும் சோவியத் ஒன்றியமும் உலகில் மிக வலிமைக்கொண்ட நாடுகளாக இருந்தன.]]
பனிப்போர் (Cold War) என்பது இரண்டாம் உலகப் போர் முடிந்த பின்னர் 1990 வரை அமெரிக்காவுக்கும் சோவியத் ஒன்றியத்துக்கும் இடையில் இடம்பெற்ற முறுகலைக் குறிக்கும். இந்தக் காலத்தில் இந்த இரண்டு வல்லரசு நாடுகளும் தமது இராணுவம், தொழில்நுட்பம், மற்றும் விண்வெளி திட்டங்களை வளர்ச்சி செய்துள்ளன. வேறு நாடுகளுடன் ஒப்பந்தம் செய்து இரண்டு நாடுகளும் உலகில் தனது செல்வாக்கத்தை மேம்படுத்தியுள்ளனர். சோவியத் ஒன்றியத்தின் நட்பு நாடுகள் பொதுவுடமையை பயன்படுத்தியுள்ளன. அமெரிக்க அரசு பொதுவுடமையின் விரிவை தடை செய்ய பார்த்தது. இதனால் கொரியா, வியட்நாம், ஆப்கானிஸ்தான் போன்ற நாடுகளில் அமெரிக்காவுடன் இணைந்த படையினர்களும் சோவியத் ஒன்றியத்தை இணைந்த படையினர்களும் போர்களில் ஈடுபட்டுள்ளன.
1980களின் இறுதியில் பனிப்போரின் முடிவு வந்தது. அமெரிக்கத் தலைவர் ரானல்ட் ரேகன் சோவியத் ஒன்றியத்து எதிரான கொள்கைகளின் வலிமையை மேம்படுத்தியுள்ளார். சோவியத் தலைவர் மிகேல் கோர்பசோவ் சோவியத் ஒன்றியத்தில் பொதுவுடமை கொள்கைகளை மாற்றினார். 1991இல் சோவியத் ஒன்றியம் அழிக்கப்பட்டு பனிப்போர் முடிவடைந்தது.
பின்னணிச்சூழல்
பனிப்போர் தொடக்க புள்ளியைப் பற்றி வரலாற்று அறிஞர்களிடையே கருத்து வேறுபாடுகள் உள்ளது. பெரும்பாலான வரலாற்றாசிரியர்கள் இரண்டாம் உலகப் போரைத் தொடர்ந்து உடனடியாக பனிப்போர் தொடங்கியதாக அதன் தோற்றத்தை கண்டுபிடித்துள்ளனர், மற்றவர்கள் 1917 இல் போல்ஷெவிக் அதிகாரத்திற்கு வந்தபோது ரஷ்ய குடியரசில் அக்டோபர் புரட்சியில் தொடங்கியது என்று வாதிடுகின்றனர். சோவியத் யூனியன் ஒரு "விரோதமான முதலாளித்துவ சுற்றுப்பாதையில்" சூழப்பட்டிருப்பதாக விளாடிமிர் லெனின் குறிப்பிட்டார். சோவியத் ஒன்றியத்தின் எதிரிகளை பிரித்து வைப்பதற்கு ஒரு ஆயுதமாகவும் சர்வதேச கம்யூனிசம் உருவாக்கும் இராஜதந்திரம்மாக பனிப்போரை கருதினார். இது வெளிநாடுகளில் புரட்சிகர எழுச்சிகளை அழைத்தது. அவருடைய வாரிசான ஜோசப் ஸ்டாலின் சோவியத் ஒன்றியத்தை ஒரு "சோசலிச தீவு" என்று கருதியதுடன், "தற்போதைய முதலாளித்துவ அமைப்பு ஒரு சோசலிச சுற்றுச்சூழலால் மாற்றியமைக்கப்பட வேண்டும்" என்பதைக் குறிப்பிட்டுக் கூறினார்."
இரண்டாம் உலகப் போருக்கு முன் பல்வேறு நிகழ்வுகள் பரஸ்பர நம்பிக்கையற்ற தன்மையை நிரூபித்தன மற்றும் மேற்கத்திய சக்திகளுக்கும் சோவியத் ஒன்றியத்திற்கும் இடையே சந்தேகமும், இது தவிர முதலாளித்துவத்திற்கு எதிராக கம்யூனிசத்தால் முன்வைக்கப்படும் பொது தத்துவ சவால்களும் அடங்கியுள்ளது. ரஷ்ய உள்நாட்டுப் போரில் போல்ஷிவிக்குக்கு எதிரான எதிர்ப்பில் மேற்கு நாடுகளின் (வெள்ளை இயக்கம்) ஆதரவு இருந்தது, 1926 ஆம் ஆண்டில் ஐக்கிய இராச்சியதில் நடைபெற்ற பொது வேலைநிறுத்தத்திற்கு சோவியத் நிதி கொடுத்ததால், பிரித்தானியா மற்றும் சோவியத் ஒன்றியத்துடனான உறவுகளில் விரிசல் ஏற்பட்டது. ஸ்டாலிலின் 1927 முதலாளித்துவ நாடுகளுடன் சமாதான சகவாழ்வு பற்றிய அறிவிப்பு "கடந்த காலத்தை விட்டு விலகி," திட்டமிட்ட பிரிட்டிஷ் மற்றும் பிரெஞ்சு தலைமையிலான ஆட்சிக்கவிழ்ப்பு சதியின் 1928 ஆம் ஆண்டில் நடந்த ஷக்தி நிகழ்ச்சி விசாரணை, 1933 ஆம் ஆண்டு வரை அமெரிக்கா சோவியத் ஒன்றியத்தை அங்கீகரிக்க மறுத்தது மற்றும் பிரிட்டிஷ், பிரெஞ்சு, ஜப்பானிய மற்றும் நாஜி ஜேர்மன் உளவுத்துறையின் குற்றச்சாட்டுக்களுடன் பெரிய களையெடுப்பு மாஸ்கோ விசாரணைகள் நடைபெற்றது. இருப்பினும், அமெரிக்காவும் சோவியத் ஒன்றியமும் உலகப் போர்களுக்கு இடையேயான இடைகால காலத்தில் பொதுவாக தனிமைப்படுத்தப்பட்டு இருந்தன.
போருக்குப் பிந்தைய ஐரோப்பா தொடர்பாக போர்க்கால மாநாடுகள்
போரைப் பின்தொடர்ந்து, ஐரோப்பிய வரைபடம் எவ்வாறு இருக்க வேண்டும், எப்படி எல்லைகள் வரையறுக்கப்படப் போகிறது என்பதில் கூட்டணி நாடுகளிடம் எவ்வித உடன்பாடும் எட்டப்படவில்லை. வெவ்வேறு நாடுகளும் போருக்குப் பிந்தைய பாதுகாப்பை நிறுவுவதற்கும் பராமரிப்பதற்கும் வித்தியாசமான யோசனைகளைக் கொண்டிருந்தன. மேற்கத்திய நாடுகள் ஜனநாயக அரசாங்கங்கள் பரந்த அளவில் நிறுவப்படவேண்டும் என்றும், அதன் மூலமாக, சர்வதேச அமைப்புகளின் உதவியுடன் நாடுகள் தமக்கிடையேயான வேறுபாடுகளைச் சமாதானமாக முறையில் தீர்த்துக்கொள்ள வேண்டும் என்றும் விரும்பின.
சோவியத் ஒன்றியம் தனது எல்லைக்கு உட்பட்ட நாடுகளின் உள் விவகாரங்களை ஆதிக்கம் செலுத்த முற்பட்டது. போரின் போது, பல்வேறு நாடுகளிலிருந்து கம்யூனிஸ்டுகளுக்கு ஸ்டாலின் சிறப்பு பயிற்சி மையங்களை உருவாக்கியது, இதனால் சிகப்புப்படை சட்டத்தை கட்டுப்பாட்டிற்குள் கொண்டுவரும்போது மாஸ்கோவிற்கு இரகசிய பொலிஸ் படைகளை அமைக்க முடியும். சோவியத் முகவர்கள் ஊடகங்கள், குறிப்பாக ரேடியோவைக் கட்டுப்பாட்டில் வைத்தனர்; இளைஞர்கள் குழுக்களிடமிருந்து பள்ளிகள், தேவாலயங்கள் மற்றும் போட்டியிடும் அரசியல் கட்சிகள் வரை அனைத்து சுயாதீன குடிமை நிறுவனங்களையும் உடனடியாகத் தங்கள் கட்டுப்பாட்டிற்கு கொண்டு வந்தனர். ஸ்டாலின் பிரிட்டனுக்கும் அமெரிக்காவுடனும் தொடர்ந்து சமாதானத்தைக் கோரினார், உள்நாட்டின் புனரமைப்பு மற்றும் பொருளாதார வளர்ச்சியில் கவனம் செலுத்துவதற்கு உதவும் என்று நம்பினார்.
போட்ஸ்டாம் மாநாடு மற்றும் ஜப்பான் சரணடைவு
ஜெர்மனி சரணடைந்த பிற்பகுதியில் சூலை மாதத்தில் துவங்கிய போட்ஸ்டாம் மாநாட்டில், ஜெர்மனி மற்றும் பிற மத்திய மற்றும் கிழக்கு ஐரோப்பாவின் எதிர்கால வளர்ச்சி குறித்து தீவிர வேறுபாடுகள் வெளிப்பட்டன. மேலும், பங்கேற்பாளர்களின் பெருகிய மனநிறைவு மற்றும் போர்வீரர் மொழி ஒருவருக்கொருவர் விரோத நோக்கங்கள் குறித்த தங்கள் சந்தேகங்களை உறுதிப்படுத்தவும், அவற்றின் நிலைகளை அடைக்கவும் உதவியது. இந்த மாநாட்டில் ட்ரமன், ஸ்டாலினுக்கு எதிராக அமெரிக்கா ஒரு சக்தி வாய்ந்த புதிய ஆயுதத்தை வைத்திருப்பதாக அறிவித்தார்.
கிழக்கு மாகாணம் தொடக்கம்
இரண்டாம் உலகப் போரின் ஆரம்ப கட்டங்களில், சோவியத் ஒன்றியம் ஆக்கிரமிப்பதன் மூலம் கிழக்கு மாகாணத்துக்கான அடித்தளத்தை அமைத்தது. பின்னர் மோலிடோவ்-ரிபண்ட்ராப் ஒப்பந்தத்தில் நாஜி ஜெர்மனியின் உடன்படிக்கையின் படி பல நாடுகளை சோவியத் சோசலிச குடியரசுகளாக இணைத்து. இதில் கிழக்கு போலந்து (இரண்டு வெவ்வேறு SSR களாக இணைக்கப்பட்டது), லாட்வியா (இது லாட்வியா SSR ஆனது), எஸ்தோனியா (எஸ்டோனியா எஸ்எஸ்ஆர்),   லித்துவேனியா (இது லிதுவேனியன் SSR ஆனது),  கிழக்கு பின்லாந்து (இது கரேலோ-பின்னிஷ் SSR ஆனது) மற்றும் கிழக்கு ருமேனியா (இது மால்தவிய சோவியத் ஒன்றியமாக மாறியது).
நாஜிகளிடமிருந்து விடுவிக்கப்பட்ட சோவியத் மற்றும் கிழக்கு ஐரோப்பியப் பிரதேசங்கள், சோவியத் படைகளால் ஆக்கிரமிக்கப்பட்ட பகுதிகளை செயற்கை மாநிலங்களாக மாற்றி கிழக்கு மாகாணதின் ஒரு பகுதியாக, பின்வரும் பகுதிகளை இனைத்தது:
சோவியத் ஒன்றியத்தின் ஆளுமைகள் சோவியத் கட்டளை பொருளாதாரங்கள் கிழக்கு மாகாணத்தில் தோன்றியது, ஆனால் உண்மையான மற்றும் சாத்தியமான எதிர்ப்பை நசுக்குவதற்காக ஜோசப் ஸ்டாலின் மற்றும் சோவியத் இரகசிய போலீசாரால் பயன்படுத்தப்பட்ட கொடூரமான வழிமுறைகளையும் ஏற்றுக்கொண்டது.
பிரிட்டிஷ் பிரதம மந்திரி வின்ஸ்டன் சர்ச்சில், போர் முடிவில் ஐரோப்பாவில் சோவியத் படைகளை ஏராளமான அளவு இருந்ததால், சோவியத் தலைவர் ஜோசப் ஸ்டாலின் நம்பமுடியாதவராக இருந்ததைக் கருத்தில் கொண்டு, மேற்கு ஐரோப்பாவுக்கு சோவியத் அச்சுறுத்தல் இருப்பதாக கருதினார்.
மேலும் பார்க்க
பகுப்பு:பனிப்போர் பகுப்பு:20 ஆம் நூற்றாண்டுப் போர்கள்
ஜெனிபர் லீவிஸ்
ஜெனிபர் லீவிஸ் (Jenifer Lewis, பிறப்பு: ஜனவரி 25, 1957) ஒரு அமெரிக்க நாட்டுத் திரைப்பட நடிகை, நகைச்சுவையாளர், குரல் நடிகை மற்றும் பாடகி ஆவார். இவர் காஸ்ட் அவே, தி வெட்டிங் ரிங்கர் போன்ற பல திரைப்படங்களில் நடித்துள்ளார். மற்றும் தி ப்ரின்சஸ் அண்ட் தி ஃப்ராக் போன்ற திரைப்படங்களுக்குக் குரல் கொடுத்துள்ளார்; நடித்துள்ளார்.
ஆரம்பகால வாழ்க்கை
ஜெனிபர் லீவிஸ் ஜனவரி 25, 1957ஆம் ஆண்டு செயின்ட் லூயிஸ் நகரில் அமெரிக்காவில் பிறந்தார். இவரது தாயார் ஒரு தாதி மற்றும் இவரது தந்தை ஒரு ஆலைத் தொழிலாளி.
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகைகள் பகுப்பு:அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க குரல் நடிகைகள் பகுப்பு:பாடகர்கள் பகுப்பு:நகைச்சுவையாளர்கள் பகுப்பு:அமெரிக்கர்கள் பகுப்பு:அமெரிக்கப் பெண்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஜாக்ரோஸ் பழையகற்கால அருங்காட்சியகம்
thumb|ஜாக்ரோஸ் பழையகற்கால அருங்காட்சியகத்தின் இரண்டாம் அறையின் உட்புறம்.
ஜாக்ரோஸ் பழையகற்கால அருங்காட்சியகம் (பாரசீக மொழி: موزه پارینه‌سنگی زاگرس ‎‎) ஈரானின் கெர்மான்ஷா நகரில்  2008-ல் நிர்மாணிக்கப்பட்டது.
இந்த அருங்காட்சியகத்தில் ஈரானின் பல்வேறு பழையகற்கால தளங்களில் இருந்து எடுக்கப்பட்ட கற்கருவிகள்  மற்றும் விலங்குகளின் புதைபடிம எலும்புகள்  சேகரிக்கப்பட்டுள்ளன. ஈரானில் இது போன்ற அருங்காட்சியகம் ஒன்றே ஒன்று தான்  உள்ளது.
வரலாறு
பெரெயிடோன்  பிக்லாரியும், அ. மொராதி பிசெட்டுனியும் இந்த அருங்காட்சியகத்தை ஈரானின் கெர்மான்ஷா நகரில் 2007-ல் நிர்மாணித்தனர். அருங்காட்சியகத்தின் விலங்கு புதைபடிமத்தை இனம் பிரித்தறியும் பொறுப்பு   விலங்குத்தொல்லியலாளர், மார்ஜன் மஷ்கௌரிடம் வழங்கப்பட்டது.
சேகரிப்புகள்
ஈரானின் பழையகற்கால மற்றும் புதியகற்கால தளங்களின், 1,000,000 இருந்து 8,000 ஆண்டுகளுக்கு முன் திகதியிட்ட, பல்வேறு பொருட்கள் ஜாக்ரோஸ் பழையகற்கால அருங்காட்சியகத்தின் நான்கு அறைகளில் உள்ளன. முதல் அறையானது ஓர் ஒலி அறை. அங்கே பார்வையாளர்களுக்கு கற்கால கருவிகளும், அவை பழையகற்கால கைவினைஞர்களால் எவ்வாறு செய்யப்பட்டன என்பது பற்றியும் ஆவணப்படங்கள் காண்பிக்கபடுகிறது.
சாலம்பைக்குளம்
8.75528°N, 80.38722°W சாலம்பைக்குளம் வவுனியாவில் முஸ்லீம்களைப் பெரும்பான்மையாக் கொண்ட ஏ30 வீதியின் அருகில் அமைந்துள்ள ஓர் கிராமம் ஆகும். வட இலங்கை முஸ்லீம்களின் கட்டாய வெளியேற்றம் மற்றும் இராணுவ நடவடிக்கைகளை அடுத்து 90களில் 160 குடும்பங்கள் அளவில் தங்கியிருந்த இக்கிராமத்தில் 2004ஆம் ஆண்டுன் 4 குடும்பமே மீளக்குடியமர்ந்துள்ளது. இக்கிராமத்தில் உள்ளவர்கள் பெரும்பாலும் அனுராதபுரம் சாலியபுரம் (அல்லது சிங்களத்தில் சாலியபுர) பகுதியில் குடிபெயர்ந்துள்ளனர். இக்கிராமத்தில் அல் அக்ஷயா மகாவித்தியாலம் பாடசாலையும் அமைந்துள்ளது. வவுனியா மன்னார் வீதியில் வடக்கு பக்கமாக பெருமளவு கண்ணிவெடிகளை சர்வாத்திரா என்னும் இந்திய மனிதாபிமானக் கண்ணிவெடியகற்றும் பிரிவினரால் கண்டெடுக்கப்பட்டு அழிக்கப்பட்டு இடம் அதிகாரப்பூர்வமாக 2004 ஆம் ஆண்டு வவுனியாவின் அன்றைய அரச அதிபர் திரு கணேஷிடம் கையளிக்கப்பட்டது. கண்ணிவெடியகற்றும் நடவடிக்கைகளுக்கு ஆதரவளித்த ஐக்கிய நாடுகள் அபிவிருத்தித் திட்டம் மற்றும் கண்ணிவெடி அபாயக் கல்வி நடவடிக்கைகளை மேற்கொண்ட ஐக்கிய நாடுகள் சிறுவர் நிதியம் பொதுமக்களை மக்களை மீளக் குடியமர்த்த மேற்கொண்ட முயற்சிகள் வடக்குக் கிழக்கில் தொடரும் வன்முறைகளால் பெரிதும் பலனளிக்கவில்லை.
பகுப்பு:வவுனியா மாவட்டத்தில் உள்ள ஊர்களும், நகரங்களும்
இயோன்
thumb| இயோனில் உள்ள பண்டைய பாரசீக கோட்டை (இடது) மற்றும் [[ஸ்ட்ரூமா ஆறு|ஸ்ட்ரூமா ஆற்றின் முகத்துவாரம் (வலது), என்னியா ஹோடோய் (ஆம்பிபோலிஸ்) இலிருந்து தோற்றம்.]] இயோன் (Eion, Ἠϊών  Ἠϊών, Ēiṓn ), பண்டைய கிரிசோபோலிஸ்,  என்பது திரேசியன் மாசிடோனியாவில் குறிப்பாக எடோனிஸ் பகுதியில் உள்ள ஒரு பண்டைய கிரேக்க எரீத்திய குடியேற்றம் ஆகும். இது திரேசின் உட்புறத்தில் இருந்து ஏஜியன் கடலில் கலக்கும் ஸ்ட்ரூமா ஆற்றின் முகத்துவாரத்தில் அமர்ந்தது. இது பெலோபொன்னேசியப் போரின் போது ஏதெனியர்களுக்கு கணிசமான உத்திப்பூர்வ முக்கியத்துவம் வாய்ந்த இடமாக துசிடிடீசியின் பெலோபொன்னேசியப் போரின் வரலாற்றில் குறிப்பிடப்பட்டுள்ளது.
கிமு 497 இல் ஐயோனியன் கிளர்ச்சியின் போது ஏதெனியர்கள் முதன்முறையாக இயோனைக் கைப்பற்ற முயன்றனர். அது தோல்வியுற்றது, கிளர்ச்சியை ஒடுக்கிய பாரசீகர்கள் இயோன் உட்பட திரேஸ் மீது தங்கள் கட்டுப்பாட்டை மீண்டும் நிலைநிறுத்தினர். மேலும் அநேகமாக கிமு 492 இல் பாரசீகர்கள் நிரந்தரமாக இங்கே தங்குவதற்கு ஒரு கோட்டை கட்டப்பட்டது. பாரசீக பேரரசர் முதலாம் செர்கசின் பெரிய படைகளுக்கு தேவைப்படும் உணவுப் பொருட்களை சேமித்து வைக்கப்பட்ட திரேசில் உள்ள முக்கிய நகரங்களில் ஒன்றாக இயோன் செயல்பட்டது. எரோடோடசு மற்றும் டியோடோரஸ் பாரசீக இராணுவதளம் பற்றி பேசுகிறார்கள், அதில் இயோனில் இருந்த மூத்த தளபதிகள் இனரீதியாக பாரசீகராக இருந்தார் என்கின்றனர். கிமு 480/479 குளிர்காலத்தில் அப்பகுதியிலிருந்து பெரும்பாலான பாரசீக துருப்புக்களை செர்கசின திரும்பப் பெற்றிருந்தார். இதை பின்னர் கிமு 475 இல் இளைய மில்டியாடீசின் மகனும் ஏதெனியன் தளபதியுமான சிமோனின் தலைமையிலான டெலியன் கூட்டணியால் கைப்பற்றப்பட்டது. அவர் நகரத்தை முற்றுகை இட்டபோது. பாரசீக தளபதியான போஜஸ் பணிய மறுத்தார். தன்னிடம் இருந்த பொன் பொருளை ஆற்றில் கொட்டி அழித்தார். உணவு தீர்ந்ததால் அவரது குடும்பத்தைக் கொன்று, தானும் தற்கொலை செய்து கொண்டார். சிமோன் ஸ்ட்ரைமோன் ஆற்றின் போக்கை மாற்றினார், அதனால் அது நகரச் சுவர்களின் மீது பாய்ந்தது, இதனால் செங்கலால் கட்டப்பட்ட கோட்டைச் சுவர் கரைந்து வீழ்ந்தது. குடிகள் அடிமைப்படுத்தப்பட்டனர். இயோனைக் கைப்பற்றியது என்பது புதிதாக உருவாக்கப்பட்ட டெலியன் கூட்டணியால் மேற்கொள்ளப்பட்ட ஒரு போர்த் தொடரின் தொடக்கமாகும். இதன் நோக்கம் ஹெலஸ்பாண்டிற்கு ஏதெனியன் அணுகலை எளிதாக்கும் வகையில் பாரசீக கடற்படைகள் மற்றும் கடற்கொள்ளையர்களை ஏஜியன் கடல் பகுதியில் இருந்து அகற்றுவதாகும். இடது|thumb| இயோனின் இருப்பிடத்துடன் ஆம்பிபோலிஸின் வரைபடம் மற்றும் சுற்றுப்புறம். அருகிலுள்ள ஏதெனியன் குடியேற்றமான ஆம்பிபோலிஸ் கிமு 437 இல் ஸ்ட்ரைமோன் ஆற்றோரத்தில் மூன்று மைல் தொலைவில் நிறுவப்பட்டது. ஹக்னான் தலைமையில் குடியேறியவர்கள், இயோனைத் தங்கள் ஆரம்ப காலத் தளமாகப் பயன்படுத்தினர்; மற்றும் இயோன் ஆம்பிபோலிசின் துறைமுகமாக செயல்பட்டது.
பின்னர் நடந்த போரில் கிமு 424/423 குளிர்காலத்தில், ஸ்பார்டான் தளபதி பிரசிடாஸ் தனது திரேசிய கூட்டாளிகளுடன் ஆம்பிபோலிசைக் கைப்பற்றினார். அவர் இயோனை நோக்கி நகர்ந்தபோது, துசிடிடீஸ் தலைமையிலான ஏதெனியன் பாதுகாவலர்களை அவரால் வெல்ல முடியவில்லை. துசிடிடீஸ் இயோனை தக்கவைத்திருந்தாலும், முக்கிய நகரமான ஆம்பிபோலிசைப் பாதுகாக்கத் தவறியதற்காக ஏதெனியர்களால் நாடுகடத்தப்பட்டார்.
19 ஆம் நூற்றாண்டின் முற்பகுதியில் இயோன் ரெண்டினா என அறியப்பட்டது, எனவே ஸ்ட்ரைமோனியன் வளைகுடாவிற்கு ரெண்டினா வளைகுடா என்று முன்பு அழைக்கப்பட்டது.
வில்லியம் மார்ட்டின் லீக், சிறிய கற்கள் மற்றும் பாறைகள் கொண்டு கட்டப்பட்ட தடிமனான சுவர்களின் இடிபாடுகளைக் கண்டுபிடித்ததாகக் கூறியதால். 19 ஆம் நூற்றாண்டில் இந்த இடத்தின் சிறப்பு மீட்கப்பட்டது. இங்கு ஹெலனிக் பாணியில் பல சதுர நிலத் தொகுதிகள் ஸ்ட்ரைமோன் ஆற்றின் இடது கரையில் காணப்படுகின்றன. . இருப்பினும், அந்த இடிபாடுகள் பைசந்தியன் காலத்தைச் சேர்ந்தவை, மேலும் அவை கீழ்ப் பேரரசின் ஒரு நகரமான கோமிட்டிஸ்ஸே (Κομιτίσση) என்று கூறப்படுகிறது.
குறிப்புகள்
பகுப்பு:டெலியன் கூட்டணி பகுப்பு:பண்டைய கிரேக்க புவியியல்
மேல்மாந்தை வேலாயுத பெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெரிய முத்தூர் கருமலை கந்தர் வேல் முருகன் கோயில்
பெரிய முத்தூர் கருமலை கந்தர் வேல் முருகன் கோயில் தமிழ்நாட்டில் கிருஷ்ணகிரி மாவட்டம், பெரிய முத்தூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப் பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சென்வோ தானுந்து
இந்த நிறுவனம் அதிக செயல்திறன் கொண்ட விளையாட்டு ரக தானுந்துகளை உற்பத்தி செய்கிறது.
வரலாறு
சென்வோ நிறுவனம் 2004 ஆம் ஆண்டில் நிறுவப்பட்டது. சென்வோ எஸ்டி1 மூல முன்மாதிரி திசம்பர் மாதத்தில் நிறைவடைந்து விற்பனை 2009இல் துவங்கியது. 15 தானுந்துகள் மட்டுமே தயாரிக்கப்பட்டு விற்பனையானது.
ஏப்ரல் 2018இல் பில் மேகசிநெட் ,சென்வோ நிறுவன தானுந்துகள் விலை அதிகமாக இருப்பதகாவும், இந்த நிறுவனத்தின் சென்வோ டிஎஸ் ஆர்-எஸ் என்பதனை டிகேகே எனும் டேனிய வாடிக்கையாளருக்கு 1.65 அமெரிக்க டாலர் மதிப்பில் விற்பனை செய்தது எனக் குறிப்பிட்டது.
வெளி இணைப்புகள்
பகுப்பு:தானுந்து வணிக நிறுவனங்கள்
உழவரின் வளரும் வேளாண்மை
மேற்கோள்கள்
பகுப்பு:வேளாண்மைத் தமிழ் இதழ்கள்
மினிட்ஸ் டு மிட்நைட் (இசைத் தொகுப்பு)
மினிட்ஸ் டு மிட்நைட் (Minutes to Midnight) அமெரிக்க இசைக்குழுவான லிங்கின் பார்க்கின் மூன்றாவது இசைத்தொகுப்பு. இப்புதிய இசை தொகுப்பில் வேலை செய்வதற்கு மீண்டும் லிங்கின் பார்க் 2006 ஆமாண்டு களம் இறங்கியது. இந்த தொகுப்பை தயாரிப்பதற்காக இந்த குழு ரிக் ரூபினை தேர்ந்தெடுத்தது. இது 2006 ஆம் ஆண்டில் வெளிவரும் என்று எதிர்பார்க்கப்பட்டிருந்த போதிலும், சில காரணங்களால் 2007 ஆம் ஆண்டில் தான் வெளிவந்தது. ஷிநோடா இந்த தொகுப்பு பாதி நிலையில் உள்ளதாக ஆகஸ்ட் 2006 இல் அறிவித்தபோது லிங்கின் பார்க் குழு இதற்காக முப்பதிலிருந்து ஐம்பது பாடல்கள் வரை ஒலிப்பதிவு செய்து வைத்திருந்தது. பின்னர் பென்னிங்டன் இந்த இசைத்தொகுப்பு அவர்கள் எப்பொழுதும் பயன்படுத்தும் ந்யூ மெடல் இசையை கொண்டு இல்லாமல் வேறு இசை வடிவில் வெளி வரும் என்று அறிவித்தார். வார்நேர் பரோஸ். ரெகார்ட்ஸ் இந்த குழுவின் மூன்றாவது இசைத் தொகுப்பான மினிட்ஸ் டு மிட்நைட் மே 15, 2007 அன்று அமெரிக்க ஐக்கிய நாடுகளில் வெளிவரும் என்று அதிகார பூர்வமாக அறிவித்தது. பதினான்கு மாதங்கள் உழைப்புக்கு பிறகு தங்கள் பதினேழு பாடல்களில் இருந்து ஐந்து பாடல்களை நீக்கி விடுவது என்று குழுவினர் முடிவு செய்தனர். டூம்ஸ்டே கிளாக்கை தழுவி வந்த இந்த இசை தொகுப்பின் பாடல் வரிகள் அதன் தலைப்புக்கு ஏற்றவாறே அமைந்திருந்தன. முதல் வாரத்திலேயே 600,000 காப்பிகளுக்கும் மேல் விற்பனை செய்யப்பட்ட மினிட்ஸ் டு மிட்நைட் கடந்த சில ஆண்டுகளின் சிறந்த அறிமுக இசைத்தொகுப்பாக அறிவிக்கப்பட்டது. பில் போர்டு அட்டவணையிலும் இந்த தொகுப்பு முதல் இடத்தை பிடித்தது. thumb|left|பிராக்கில் லிங்கின் பார்க், 2007.
இந்த தொகுப்பின் முதல் தனிப்பாடலான "வாட் ஐ ஹாவ் டன்" ஏப்ரல் 2 வெளிவந்தது. இது ஒரே வாரத்தில் எம்.டி.வி மற்றும் ப்யூஸ்ஸில் ஒளிப்பரப்பட்டது. ரசிகர்கள் மத்தியில் மிகுந்த வரவேற்பை பெற்ற இந்த பாடல் பில்போர்ட், மாடர்ன் ராக் ட்ராக்ஸ் மற்றும் மெயின்ஸ்ட்ரீம் ராக் ட்ராக்ஸ் அட்டவணைகளில் முதல் இடம் பிடித்தது. 2007 ஆம் ஆண்டு வெளிவந்த டிரான்ஸ்போர்மர்ஸ் என்ற திரைப்படத்தில் இந்த பாடல் பயன்படுத்தப் பட்டிருக்கிறது. இந்த வருட முடிவில் லிங்கின் பார்க் அமெரிக்கன் ம்யூசிக் அவார்டில் "பேவரிட் அல்டேர்நெடிவ் ஆர்டிஸ்ட்" விருதை பெற்றது. 2007 ஆம் ஆண்டு மற்றும் 2008 ஆம் ஆண்டில் வெளிவந்த "ப்ளீட் இட் அவுட்", "ஷாடோ ஒப் தி டே", "கிவன் அப்", "லீவ் அவுட் ஆல் தி ரெஸ்ட்" போன்ற பாடல்கள் மிக பிரபலமாக ஆயின. மேலும் இந்த குழு பஸ்டா ரைம்சுடன் இணைத்து வெளியிட்ட தனிப்பாடல் "வி மேட் இட்" ஏப்ரல் 29 அன்று வெளிவந்தது.
229px|thumb|right|நோவா ராக் திருவிழாவில் லிங்கின் பார்க், 2007 ஜூலை 7, 2007 அன்று நடந்த லைவ் எர்த் ஜப்பான் லிங்கின் பார்க் சுற்றுப்பயணத்தின் முக்கிய நேரலை நிகழ்ச்சியாகும். இதனுடன் இங்கிலாந்து டோனிங்க்டன் பூங்காவில் நடைபெற்ற டவுன்லோட் பெஸ்டிவல் மற்றும் கனடாவின் டொராண்டோவில் நடந்த எட்ஜ்பெஸ்ட் நிகழ்வும் (டௌன்ஸ்வியூ பூங்கா) மிகுந்த வரவேற்பை பெற்றன. இந்த குழு தனது நான்காவது ப்ரொஜெக்ட் ரேவோல்யூஷனுடன் தனது சுற்றுப்பயணத்தை முடித்துக்கொண்டது. இதற்கு பின்னர் ஐக்கிய இராச்சியத்தில் நோட்டிங்ஹாம், ஷெப்பில்ட, மன்செஸ்டர் ஆகிய இடங்கள் மூலம் முதல் ஆரென சுற்றுப்பயணத்தை முடித்துக்கொண்டு இரு இரவுகளில் லண்டனில் தி O2 அறீனாவை முடித்துகொண்டது. பென்னிங்டன் மினிட்ஸ் டு மிட்நைட்டை தொடர்ந்து இன்னொரு இசைத் தொகுப்பை லிங்கின் பார்க் வெளியிட போவதாக அறிவித்தார். இதற்காக பிரத்தியேகமாக அமெரிக்க ஐக்கிய நாடுகளில் தாங்கள் நடத்தவிருக்கும் சுற்றுப்பயணம் தங்களது தொகுப்பின் ஆக்கத்திற்கு உதவியாக இருக்கும் என்றும் அவர் கூறினார். ரோலிங் ஸ்டோன் இதழுடன் நடந்த நேர்முக சந்திப்பில் பென்னிங்டன் தனது குழு, புது பாடல் வரிகளை எழுத ஆரம்பித்து விட்டதாக குறிப்பிட்டு இருந்தார். ஷிநோடா அதனை ஆமோதிக்கும் வண்ணத்தில் இந்த இசைத்தொகுப்பு 2009 ஆம் ஆண்டின் இறுதியில் வெளிவரும் என்று குறிப்பிட்டு இருந்தார். மைக் ஷிநோடா "Road to Revolution: Live at Milton Keynes" என்ற நேரடி இறுவட்டு/குறுவட்டின் வருகையை பற்றியும் குறிப்பிட்டு இருந்தார். இது ஜூன் 29 ஆம் தேதி 2008 இல் மில்டன் கெய்ன்ஸ் பௌலில் நடந்த ப்ராஜெக்ட் ரேவோல்யூஷனின் படப்பிடிப்பாகும். இது 24 நவம்பர், 2008 அன்று வெளிவந்தது.
மேற்கோள்கள்
பகுப்பு:லிங்கின் பார்க் இசைத்தொகுப்புகள்
தகுதியுயர்வு மற்றும் தகுதியிறக்கம்
தகுதியுயர்வு மற்றும் தகுதியிறக்கம் (Promotion and Relegation) என்பது பல்வேறு விளையாட்டுக் கூட்டிணைவுத் தொடர்களில், ஒரு பருவத்தின் இறுதியில் அணிகளின் செயல்பாட்டினைப் பொறுத்து, இரண்டு நிலைகளுக்கிடையே அணிகளை மாற்றம் செய்வது ஆகும். கீழ்நிலை கூட்டிணைவில் இருக்கும் அணிகளுள் முன்னணி இடங்களைப் பெறும் அணிகள், அப்போதிருக்கும் கூட்டிணைவுக்கும் மேலான கூட்டிணைவுக்கு தகுதியுயர்வு (Promotion) செய்யப்படும். அதேபோல், ஒரு கூட்டிணைவில் கடைசி இடங்களைப் பெறும் அணிகள் கீழ்நிலைக் கூட்டிணைவுக்கு தகுதியிறக்கம் (Relegation) செய்யப்படும்.
வெளியிணைப்புகள்
பகுப்பு:விளையாட்டு பற்றிய குறுங்கட்டுரைகள்
மஹேஷ் மஹாதேவ்
மஹேஷ் மஹாதேவ் (பிறப்பு: அக்டோபர் 28, 1981 ) இந்தியத் திரைப்பட இசையமைப்பாளரும், பாடலாசிரியரும், பாடகரும் ஆவார் இவர் திரைப்படங்கள், கர்நாடக சங்கீதம் மற்றும் இந்துஸ்தானி சங்கீதத்தில் புதிய ராகங்களை உருவாக்கி, மற்றவர்கள் இதுவரை உருவாக்கி எடுத்தாளாத பல அரிதான ராகங்களில் மிக அழகான பாடல்களை இசையமைத்திருக்கிறார். இவர் தமிழ், கன்னடா, தெலுங்கு, இந்தி, ஆங்கிலம், மராட்டி, உருது, சமஸ்கிருதம், மொழிகளில் இசையமைத்திருக்கிறார்.
ஆரம்ப வாழ்க்கை
மஹேஷ் மஹாதேவ் அக்டோபர் 28, 1981 மஹாதேவ ராவ், மஞ்சுளா ஜாதவ் தம்பதியருக்கு மூத்த மகனாக பெங்களூரில் பிறந்தார். சிறு வயதுமுதல் கலை மற்றும் இசையில் மிக்க ஆர்வம் கொண்டவர்.
எந்த கலையையும் மிக வேகமாக கிரஹித்து அதில் தனக்கென ஒரு இடம் பிடித்து சாதனை புரியும் தன்மையுடையவர். இவர் ஓவியங்கள் வரைவதில் மற்றும் சிற்ப கலையிலும் திறமை கொண்டவர்.
இவர் பிரபல திரைப்பட கிட்டார் இசை கலைஞர்களான இசை மேதைகள் சதா சுதர்சனம் மற்றும் ராதா விஜயன் அவர்களிடம் மேற்கத்திய சங்கீதத்தை பயின்றிருக்கிறார்.
இவர் சமஸ்கிருத மொழியில் எழுதி இசையமைத்த 'மஹாருத்ரம் மஹாதேஸ்வரம்' என்ற இசை ஆல்பம் கர்நாடக சங்கீத மேதைகள் திரு. பாலமுரளி கிருஷ்ணா, திருமதி சரோஜா (பம்பாய் சகோதரிகள்), திரைப்பட இயக்குநர் திரு பி வாசு, இசையமைப்பாளர்கள் பரத்வாஜ், தினா, மேலும் பல இசை பிரபலங்களால் பாராட்டப்பட்டது.
தற்பொழுது இவர் பிரபல நடிகை ஆண்ட்ரியா ஜெரெமையா நடித்து வரும் 'மாளிகை' என்ற தமிழ் திரைப்படத்திற்கு இசையமைத்திருக்கிறார். இதில் ஒரு கிளாசிக்கல் பாடலுக்கும் இசையமைத்துள்ளார். மேலும் இவர் 'ஜான்சி ஐ.பி.ஸ்'  கன்னட திரைப்படத்தில் பாடலை எழுதியுள்ளார். திரைப்பட இசை துறையில் மேலும் பல புதிய முயற்சிகளை மேற்கொண்டு வருகிறார்.
இந்துஸ்தானி இசை க்கான பங்களிப்புகள்
இவர் உருவாக்கிய 'பீம் சென்' என்கிற புதிய ராகத்தில் விளம்பித் மற்றும்
மத்திய லயங்களில் 'கிரிதர் கோபால் ஷ்யாம்', 'மன் கே மந்திர் ஆயோரே' என்கிற திருத் லயத்தில் பந்திஷ்களை எழுதி இசையமைத்துள்ளார். இந்த பந்திஷ்களை பிரபல ஹிந்துஸ்தானி பாடகரான
பண்டிட் ஜெயதீர்த் மேவுண்டி பாடியுள்ளார். இவர் உருவாக்கிய 'முக்தி ப்ரதாயினி' என்ற ராகத்தில் 'தயான் கரு ஸ்யாத' என்ற அபங் '91st Annual Musical Conference and Concerts’, மெட்ராஸ் மியூசிக் அகாடமியில் படைக்கப்பட்டது.
கர்நாடக இசை க்கான பங்களிப்புகள்
இவர் தன்னுடைய பாடல்களில் ஸ்ரீ ஸ்கந்தா என்ற முத்திரையை கையாள்கிறார்.
வெவ்வேறு தாளங்களில் கர்நாடக சங்கீதத்தில் வர்ணங்கள், கிருதிகள், தில்லானாக்கள், தாச  கீர்த்தனங்கள், விருத்தங்கள் போன்றவற்றை இசையமைத்துள்ளார். இவர் உருவாக்கிய 'ஸ்ரீரங்கப்ரியா' என்ற ராகத்தில்  'கண்டேனு ஸ்ரீரங்க நாதனா' என்ற பாடலை இசையமைத்து அதை பிரபல பின்னணி பாடகர் திரு. எஸ். பி. பாலசுப்பிரமணியம் பாடியுள்ளார். மற்றவர்கள் இதுவரை உருவாக்கி எடுத்தாளாத பல அரிதான ராகங்கள் ருத்ர பஞ்சமம், மாதவி, ஓம்கார கோஷினி போன்றவற்றில் பாடல்களை எழுதி இசையமைத்துள்ளார். மேலும் சில பாடல்களில் 'கிரக பேதம்' என்ற முறையையும் கையாண்டுள்ளார்.
பியூட்டைல் நைட்ரேட்டு
பியூட்டைல் நைட்ரேட்டு (Butyl nitrate) என்பது C4H9NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு நிறமற்ற எண்ணெயாகும். சிலசமயங்களில் இதை மூச்சுவழி ஊக்கமருந்தாக பயன்படுத்துகிறார்கள்.
சூடுபடுத்தும்போது பியூட்டைல் நைட்ரேட்டு சிதைவடைந்து நைட்ரசு ஆக்சைடின் நச்சுப் புகையை வெளியிடுகிறது.
மேற்கோள்கள்
பகுப்பு:ஆல்க்கைல் நைட்ரேட்டுகள் பகுப்பு:கரிமச் சேர்மங்கள்
புதிய விருந்தாவனம்
புதிய விருந்தாவனம் (New Vrindaban) என்பது அமெரிக்காவின், மேற்கு வர்ஜீனியா மாநிலம், மார்ஷல் கவுண்டியின் அமைதி தவழும் அப்பலாச்சிய மலைத்தொடரின் மடியில், ஒஹையோ பள்ளத்தாக்கின், கிராமத்துச் சூழலில் அமைந்துள்ள இஸ்கான் (கிருஷ்ண விழிப்புணர்விற்கான பன்னாட்டு சமூகம்) (அரே கிருஷ்ணா) பன்னாட்டு சமூகம் ஆகும்.
புதிய விருந்தாவனம் ஒரு புனிதத் தலமாகவும், மேற்கில் ஒரு ஆன்மீக சுற்றுலாத் தலமாகவும் இருக்கிறது. அனைத்து பின்னணியினைக் கொண்ட மக்களுக்கு, பக்தி யோகம் எனப்படும் அன்பு மற்றும் பக்தியுடன் கூடிய மனநிலையில் கடவுளுடன் இணைவதற்கான வாய்ப்பை இவ்வமைப்பு வழங்குகிறது. கலைநயமிக்க இராதா விருந்தாவன சந்திர கோவில், பசு பாதுகாப்பு சரணாலயம், அழகான ரோஜா பூங்கா, தாமரை நிரம்பிய ஏரிகள், மயிலாடும் நடைபாதைகள் என அனைத்தும் அமைதியான ஆன்மீக சூழலை உருவாக்குகின்றன.
அமைவிடம்
புதிய விருந்தாவனம் பிலடெல்பியாவிலிருந்து 348 மைல் தொலைவிலும், பால்டிமோரிலிருந்து 291 மைல் தொலைவிலும், வாசிங்டன் டி .சி யிலிருந்து 278 மைல் தொலைவிலும், கொலம்பசிலிருந்து 141 மைல் தொலைவிலும், பிட்சுபர்க்கிலிருந்து 64.3 மைல் தொலைவிலும், வீலிங் (Wheeling) நகரிலிருந்து 16.7 மைல் தொலைவிலும், மவுண்ட்சுவில்லில் இருந்து 11.5 மைல் தொலைவிலும், மக்கிரியரி ரிட்ஜ் சாலையிலிருந்து 1.9 மைல் தொலைவிலும், அமைந்துள்ளது. இதன் புவியமைவிடம் 39°57'59.72" N அட்சரேகை 80°36'23.08" W தீர்க்க ரேகை ஆகும். இது கடல் மட்டத்திலிருந்து 1,175 அடி (358 மீ) உயரத்தில் அமைந்துள்ளது.
தொடக்கம்
இந்தியாவில் ஐயாயிரம் ஆண்டுகளுக்கு முன்னர், பகவான் கிருஷ்ணர் வாழ்ந்த புனித கிராமமான விருந்தாவனத்தின் பெயரால் 'புதிய விருந்தாவனம்' அமைந்துள்ளது. இஸ்கான் அமைப்பின் நிறுவுனரான பக்திவேதாந்த சுவாமி பிரபுபாதாவின் தொடக்ககால சீடர்களான, கீர்த்தானந்தா சுவாமி, மற்றும் அயகிரீவா சுவாமி ஆகியோரின் முயற்சியால், பக்திவேதாந்த சுவாமி பிரபுபாதாவின் வழிகாட்டுதல்களோடு, இந்தச் சமூகம், 1968 ஆண்டு உருவானது. இதனை அமெரிக்காவின், முதல் அரே கிருஷ்ணாவின், தன்னிறைவு பெற்ற சமூகமாகவும் உருவாக்கியுள்ளார்.
முதலாம் பதின்ம ஆண்டுகள்
1970 ஆம் ஆண்டுகளின் நடுப்பகுதியில் இந்த சமூகத்தின் மக்கள் தொகை நூற்றுக்கு மேல் பெருகியது. முதல் பத்து ஆண்டுகளில் (1968 முதல் 1978 வரை), இங்கு வாழ்க்கை சிக்கனமாக இருந்தது; எனினும் உற்சாகம் அதிகமாக இருந்தது. இக்காலகட்டத்தில் நிறைய சாதனைகள் நிகழ்த்தப்பட்டன. அரே கிருஷ்ண பக்தர்கள் இரண்டு கோவில்களைக் கட்டினார்கள். பசுப் பாதுகாப்புத் திட்டம் நிறுவப்பட்டது. உணவுக்காக நிலத்தில் பயிரிட்டனர். ஒரு பள்ளியைத் தொடங்கினர். முதல் விருந்தினர் மாளிகையைக் கட்டினார்கள். முத்தாய்ப்பாக பிரபுபாதாவின் பொன் மாளிகையைக் கட்டத் தொடங்கினர்.
இரண்டாம் பதின்ம ஆண்டுகள்
1980 ஆம் ஆண்டுகளில் இச்சமூகத்தின் மக்கள் தொகை 500 மேல் இருந்தது. 1988 ஆம் ஆண்டளவில் சமூகத்தின் மக்கள் தொகை 600 ஆக உயர்ந்தது. புதிய விருந்தாவனம் 2,500 ஏக்கர் பரப்பளவில் பரவியது.பிரபுபாதாவின் பொன் மாளிகை கட்டுமானம் நிறைவடைந்தது. வர்ணாசிரமக் கல்லூரி, விருந்தாவனம் பரிசுக் கடை, கோவிந்தா உணவகம் மற்றும் கோவர்தன் பால் பண்ணை ஆகிய அமைப்புகள் உருவாயின. மேற்கு வர்ஜீனியா மாநிலம் புதிய விருந்தாவனை ஓர் இணைக்கப்படாத நகரமாக (Unincorporated town) அங்கீகரித்துள்ளது. மாநில நெடுஞ்சாலைத் துறை இந்த நகரத்தை அதிகாரப்பூர்வ மாநில வரைபடத்தில் சேர்த்தது.